2003D0200 — LT — 04.12.2009 — 002.001

Šis dokumentas yra skirtas tik informacijai, ir institucijos nėra teisiškai atsakingos už jo turinį

►B KOMISIJOS SPRENDIMAS 2003 m. vasario 14 d. nustatantis patikslintus ekologinius kriterijus, taikomus skalbinių plovikliams suteikiant Bendrijos ekologinį ženklą, ir iš dalies keičiantis Sprendimą 1999/476/EB (pranešta dokumentu Nr. C(2003) 143) (tekstas svarbus EEE) (2003/200/EB) (OL L 076, 22.3.2003, p.25)

iš dalies keičiamas:









▼B

KOMISIJOS SPRENDIMAS

2003 m. vasario 14 d.

nustatantis patikslintus ekologinius kriterijus, taikomus skalbinių plovikliams suteikiant Bendrijos ekologinį ženklą, ir iš dalies keičiantis Sprendimą 1999/476/EB

(pranešta dokumentu Nr. C(2003) 143)

(tekstas svarbus EEE)

(2003/200/EB)







EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 2000 m. liepos 17 d. Europos Parlamento ir Tarybos reglamentą (EB) Nr. 1980/2000 dėl pakeistos Bendrijos ekologinio ženklo suteikimo sistemos ( 1 ), ypač į jo 6 straipsnio 1 dalies antrąją pastraipą, kadangi: (1) Pagal Reglamentą (EB) Nr. 1980/2000, Bendrijos ekologinį ženklą galima suteikti gaminiui, pasižyminčiam tokiomis savybėmis, kurios yra ypač svarbios geriau įgyvendinant pagrindinius aplinkos apsaugos reikalavimus. (2) Reglamentas (EB) Nr. 1980/2000 nustato, kad konkretūs kriterijai, taikomi suteikiant ekologinį ženklą, nustatomi pagal gaminių grupes. (3) Minėtas reglamentas taip pat nustato, kad kriterijai, taikomi suteikiant ekologinį ženklą, ir su jais susiję vertinimo bei patikros reikalavimai turi būti svarstomi iš naujo tinkamu laiku, kol kiekvienai gaminių grupei nustatytų kriterijų galiojimas dar nepasibaigęs. (4) Siekiant atsižvelgti į rinkos pokyčius, būtina tikslinti ekologinius kriterijus, nurodytus 1999 m. birželio 10 d. Komisijos sprendime 1999/476/EB, nustatančiame ekologinius kriterijus, taikomus skalbinių plovikliams suteikiant Bendrijos ekologinį ženklą ( 2 ). Tuo pat metu derėtų iš dalies pakeisti minėto sprendimo, pratęsto Komisijos sprendimu 2002/172/EB ( 3 ), ir gaminių grupės apibrėžimo galiojimo laiką. (5) Reikėtų priimti naują Komisijos sprendimą, nustatantį konkrečius šiai gaminių grupei taikomus ekologinius kriterijus, kurie galios penkerius metus. (6) Tikslinga, kad tam tikrą laiko tarpą, bet ne ilgiau negu 18 mėnesių, kartu galiotų šiame sprendime ir pirmesniame Sprendime 1999/476/EB nustatyti kriterijai, kad įmonės, kurių gaminiams buvo suteikti ekologiniai ženklai, arba kurios įteikė paraiškas prašydamos jų gaminiams suteikti ekologinius ženklus, iki šio sprendimo taikymo dienos galėtų skirti pakankamai laiko pritaikyti savo gaminius prie naujų kriterijų reikalavimų. (7) Šiame sprendime nurodytos priemonės grindžiamos Europos Sąjungos ekologinio ženklinimo valdybos, įkurtos pagal Reglamento (EB) Nr. 1980/2000 13 straipsnį, siūlomais kriterijais. (8) Šiame sprendime numatytos priemonės atitinka pagal Reglamento (EB) Nr. 1980/2000 17 straipsnį įkurto komiteto nuomonę, kadangi: PRIĖMĖ ŠĮ SPRENDIMĄ:







1 straipsnis

Tam, kad pagal Reglamento (EB) Nr. 1980/2000 reikalavimus skalbinių plovikliams būtų suteiktas Bendrijos ekologinis ženklas, plovikliai turi priklausyti gaminių grupei „skalbinių plovikliai“, kaip apibrėžta šio sprendimo 2 straipsnyje, ir atitikti šio sprendimo priede nustatytus ekologinius kriterijus.

2 straipsnis

Gaminių grupei „skalbinių plovikliai“ priskiriami visi miltelių, skysčio ar kitokio pavidalo skalbinių plovikliai tekstilės gaminiams skalbti, kurie dažniausiai naudojami skalbiant buitinėmis skalbimo mašinomis, bet gali būti naudojami ir savitarnos ar įprastinėse skalbyklose.

3 straipsnis

Administravimo tikslais šiai gaminių grupei priskiriamas kodas „6“.

4 straipsnis

Sprendimo 1999/476/EB 3 straipsnis pakeičiamas taip:

„3 straipsnis

Gaminių grupės apibrėžimas ir šiai gaminių grupei taikomi konkretūs ekologiniai kriterijai galioja iki 2004 m. rugpjūčio 31 d.“

▼M2

5 straipsnis

Ekologiniai kriterijai, nustatyti skalbinių ploviklių produktų grupei, ir susiję vertinimo bei patikros reikalavimai galioja iki 2010 m. gruodžio 31 d.

▼B

6 straipsnis

Šis sprendimas skirtas valstybėms narėms.









PRIEDAS

BENDROSIOS NUOSTATOS

Kriterijų tikslai

Taikant šiuos kriterijus, pirmiausia siekiama:

— taupyti transporto ir energijos sąnaudas, skatinant daug vietos neužimančių skalbinių ploviklių gamybą,

— mažinti vandens taršą, mažinant bendrą naudojamų cheminių medžiagų kiekį ir ribojant pavojingų ingredientų kiekį,

— mažinti atliekų susidarymą, mažinant pirminių pakuočių kiekį.

Be to, šie kriterijai didina vartotojų aplinkosauginį sąmoningumą. Nustatomi kriterijai, skatinantys ženklinti aplinkai mažai kenksmingus skalbinių ploviklius.

Reikalavimai, taikomi atliekant įvertinimą ir patikrinimą

Kiekvienas kriterijus nurodo konkrečius reikalavimus, taikomus atliekant įvertinimą ir patikrinimą.

Jeigu reikalaujama, kad pareiškėjas paraišką vertinančiai kompetentingai institucijai pateiktų deklaracijas, dokumentus, tyrimų, bandymų ataskaitas arba kitus patvirtinančius dokumentus, įrodančius, jog gaminys atitinka kriterijų reikalavimus, minėtus dokumentus gali parengti, atitinkamai, pareiškėjas (-ai) ir (arba) jo (jų) tiekėjas (-ai) ir pan.

Jei įmanoma, tyrimus turėtų atlikti laboratorijos, atitinkančios bendrus EN ISO 17025 arba lygiaverčio standarto reikalavimus.

Tam tikrais atvejais gali būti taikomi kiti, negu pagal kiekvieną kriterijų nurodyti, tyrimų metodai, jeigu jų lygiavertiškumą pripažįsta paraišką vertinanti kompetentinga institucija.

Nustatant ingredientų, kurių atitikimą ekologiniams kriterijams reikalaujama pagrįsti, koncentraciją leidžiama paklaida yra ≥ 0,01 % preparato svorio. Pavojingų arba toksiškų medžiagų arba preparatų kriterijui koncentracija taip pat turi būti nustatyta ≥ 0,01 % (preparato svorio) tikslumu.

IA priedėlyje pateiktas ploviklių ingredientų sąrašas (DID sąrašas), kuriame išvardyti plačiausiai vartojami cheminiai ploviklių ingredientai. Šie duomenys naudojami CDVtox apskaičiuoti ir aktyviųjų paviršiaus medžiagų biologiniam skaidomumui nustatyti.

Tam tikrais atvejais pareiškėjas gali naudotis cheminių ploviklių ingredientų sąrašo vėlesniais pakeitimais, jei jie prieinami.

Jei ingredientų DID sąraše nėra, pareiškėjas, naudodamasis IB priedėlyje aprašytu būdu, savo atsakomybe nustato reikiamas atitinkamų parametrų vertes.

Jei ingredientų DID sąraše nėra, pareiškėjas, naudodamasis IC priedėlyje nurodytu būdu, gali parengti reikiamą dokumentaciją apie anaerobinį medžiagų skaidomumą.

Tam tikrais atvejais kompetentingos institucijos gali pareikalauti patvirtinančių dokumentų ir pačios savarankiškai patikrinti.

Rekomenduojama, kad kompetentingos institucijos, vertindamos paraiškas ir tikrindamos, kaip laikomasi kriterijų, atsižvelgtų į pripažintų aplinkos apsaugos vadybos sistemų, pvz., EMAS arba EN ISO 14001, įgyvendinimą (pastaba: tokias vadybos sistemas įgyvendinti nėra privaloma).

Funkcinis vienetas ir rekomenduojama gaminio dozė

Funkcinis vienetas yra išreiškiamas g/skalbimui (gramų vienam skalbimui). Stiprių teršalų plovikliams jis susietas su viena doze 4,5 kg į skalbimo mašiną pakraunamų skalbinių (sausi tekstilės gaminiai), lengvų teršalų plovikliams – su viena doze 2,5 kg pakraunamų skalbinių (sausi tekstilės gaminiai). Gamintojo vartotojui rekomenduojama dozė, kai vandens kietumas 2,5 mmol CaCO3/l, o tekstilės dirbiniai yra „normaliai sutepti“, laikoma pamatine apskaičiuojant ekologinius kriterijus ir tikrinant skalbimo charakteristikas. Jeigu 2,5 mmol CaCO3/l vandens kietumas neatitinka vandens kietumo tose valstybėse narėse, kuriose tuo plovikliu prekiaujama, pareiškėjas turi nurodyti, kokia naudojama dozė laikoma etalonine.

KRITERIJAI

1. Bendras cheminių medžiagų kiekis

Bendras cheminių medžiagų kiekis – tai rekomenduojama ploviklio dozė, išreikštas g/skalbimui, minus vandens kiekis.

Bendras cheminių medžiagų kiekis neviršija 100 g/skalbimui.

Įvertinimas ir patikra:

kompetentingai institucijai turi būti pateikta tiksli gaminio cheminė formulė kartu su apskaičiavimais, pagrindžiančiais atitikimą šiam kriterijui.

2. Netirpūs neorganiniai ingredientai

Bendras netirpių neorganinių ingredientų kiekis turi sudaryti mažiau nei 30 g/skalbimui rekomenduojamos gaminio dozės.

Įvertinimas ir patikra:

kompetentingai institucijai turi būti pateikta tiksli gaminio cheminė formulė kartu su apskaičiavimais, pagrindžiančiais atitikimą šiam kriterijui.

3. Toksiškumas vandens organizmams

Kiekvieno ingrediento (i) ribinė toksinė praskiedimo koncentracija (CDVtox) apskaičiuojama pagal šią formulę:

,

kurioje kiekis (i) – tai ingrediento svoris rekomenduojamoje dozėje, LF – apkrovos koeficientas, ir LTE – ingrediento, sukeliančio ilgalaikį toksišką poveikį, koncentracija.

LF ir LTE kriterijų vertės yra pateiktos I priedo A dalies skalbinių ploviklių ingredientų duomenų bazės sąraše (DID sąrašas). Jeigu kuris ingredientas nėra įtrauktas į DID sąrašą, paraiškos įteikėjas apskaičiuoja jo vertę I priedo B dalyje aprašytu būdu. Sudėjus kiekvieno ingrediento CDVtox, gaunamas gaminio CDVtox.:

CDVtox = Σ CDVtox (ingrediento)

CDVtox sudaro mažiau nei 4 500 l/skalbimui rekomenduojamos gaminio dozės.

Įvertinimas ir patikra:

kompetentingai institucijai turi būti pateikta tiksli gaminio cheminė formulė kartu su CDVtox apskaičiavimais, pagrindžiančiais atitikimą šiam kriterijui.

4. Fosfatai

Bendras fosfatų (pavyzdžiui, natrio tripolifosfato – STPP) kiekis turi sudaryti mažiau nei 25 g/skalbimui rekomenduojamos gaminio dozės.

Įvertinimas ir patikra:

kompetentingai institucijai turi būti pateikta tiksli gaminio cheminė formulė kartu su apskaičiavimais, pagrindžiančiais atitikimą šiam kriterijui.

5. Aktyviųjų paviršiaus medžiagų biologinis skaidomumas

a) Greitasis biologinis skaidomumas (aerobinis)

Visos aktyviosios paviršiaus medžiagos turi būti lengvai biologiškai suskaidomos.

Įvertinimas ir patikra:

kompetentingai institucijai pateikiama tiksli gaminio sudėtis. DID sąraše (žr. I priedo A dalį) nurodoma, ar konkreti aktyvioji paviršiaus medžiaga yra aerobiniu būdu biologiškai skaidoma, ar ne (t. y. nenaudojamos medžiagos, prie kurių stulpelyje, kuriame nurodomas biologinis skaidomumas aerobinio proceso metu, yra įrašas „Y“). Jeigu aktyvioji paviršiaus medžiaga nėra įtraukta į DID sąrašą, pateikiama atitinkama leidinių ar kitų šaltinių informacija arba atitinkami tyrimų rezultatai, patvirtinantys, jog šios medžiagos aerobiniu būdu yra biologiškai suskaidomos. Biologiniam skaidomumui nustatyti taikomi tyrimai, nurodyti 1967 m. birželio 27 d. Tarybos direktyvoje 67/548/EEB dėl įstatymų ir kitų teisės aktų, reglamentuojančių pavojingų medžiagų klasifikavimą, pakavimą ir ženklinimą etiketėmis, suderinimo ( 4 ) ir jos paskesniuose daliniuose pakeitimuose, visų pirma, V priedo C dalies 4 punkte išsamiai aprašyti metodai, jiems lygiaverčiai OECD 301 A–F tyrimų metodai arba jiems lygiaverčiai ISO tyrimai. Netaikomas 10 dienų laikotarpio principas. Direktyvos 67/548/EEB V priedo C dalies 4A punkte ir C dalies 4B punkte nurodytų tyrimų (ir jiems lygiaverčių OECD 301 A ir E tyrimų bei ISO atitikmens) rezultatų atitikimo lygis turi būti 70 %, C dalies 4C punkto, D, E ir F dalių tyrimų (ir jiems lygiaverčių OECD 301 B, C, D ir F tyrimų bei ISO atitikmenų) rezultatų atitikimo lygis turi būti 60 %.

b) Anaerobinis biologinis skaidomumas

Visos aktyviosios paviršiaus medžiagos turi būti anaerobiniu būdu biologiškai skaidomos.

Įvertinimas ir patikra:

kompetentingai institucijai pateikiama tiksli gaminio sudėtis. DID sąraše (žr. I priedo A dalį) nurodoma, ar konkreti aktyvioji paviršiaus medžiaga yra anaerobinio proceso metu biologiškai skaidoma, ar ne (t. y. nenaudojamos medžiagos, prie kurių stulpelyje, kuriame nurodomas biologinis skaidomumas anaerobiniu būdu, yra įrašas „Y“). Jeigu aktyvioji paviršiaus medžiaga nėra įtraukta į DID sąrašą, pateikiama atitinkama leidinių ar kitų šaltinių informacija arba atitinkami tyrimų rezultatai, patvirtinantys, jog šios medžiagos yra anaerobiniu būdu biologiškai skaidomos. Nurodytais ISO 11734, ECETOC Nr. 28 (1988 m. birželis) arba lygiaverčiais tyrimo metodais nustatyto biologinio skaidomumo vertė turi būti bent jau 60 %. Standartinis tyrimas, kai simuliuojamos anaerobinės aplinkos sąlygos, gali būti naudojamas patvirtinti, kad anaerobinėmis sąlygomis buvo gauta bent jau 60 % biologinio skaidomumo vertė (žr. IC priedėlį).

6. Pavojingos arba toksiškos medžiagos ar preparatai

a) Gaminio sudėtyje arba bet kurio preparato, sudarančio medžiagą, sudėtyje neturi būti šių cheminių ingredientų: — alkilfenoletoksilatų (APEO) ir jo junginių, — nitromuskusų ir policiklinių muskusų, įskaitant, pavyzdžiui: — — muskuso ksileną: 5-tert-butil-2,4,6-trinitro-m-ksileną, — muskuso ambretą: 4-tert-butil-3-metoksi-2,6-dinitrotolueną, — moskeną: 1,1,3,3,5-pentametil-4,6-dinitroindaną, — muskuso tibetiną: 1-tert-butil-3,4,5-trimetil-2,6-dinitrobenzeną, — muskuso ketoną: 1-tert-butil—2″,6'-dimetil-3″,5'-dinitroacetafenoną, — HHCB: (1,3,4,6,7,8-Heksahidro-4,6,6,7,8,8-heksametilciklopenta(g)-2-benzopiraną), — AHTN: (6-Acetil-1,1,2,4,4,7-heksametiltetraliną), — EDTA (etilendiamino tetraacetato), — NTA (nitrilotriacetato). Įvertinimas ir patikra: pareiškėjas pateikia deklaraciją, kad išvardytos medžiagos naudotos nebuvo.

b) Ketvirtinės amonio druskos, jei jos nėra lengvai biologiškai skaidomos, nenaudojamos. Įvertinimas ir patikra: pareiškėjas pateikia kompetentingai institucijai tikslią gaminio cheminę formulę kartu su dokumentacija, parodančia bet kokių naudotų ketvirtinių amonio druskų biologinį skaidomumą, ir apskaičiavimais, pagrindžiančiais atitikimą šiam kriterijui.

c) Bendras lengvai neskaidomų fosforo ir fosfonatų kiekis turi sudaryti mažiau nei 0,5 g/skalbimui rekomenduojamos gaminio dozės. Įvertinimas ir patikra: pareiškėjas pateikia kompetentingai institucijai tikslią gaminio cheminę formulę kartu su dokumentacija, parodančia bet kokių naudotų fosfatų biologinį skaidomumą, ir apskaičiavimais, pagrindžiančiais atitikimą šiam kriterijui.

d) Gaminio sudėtyje neturi būti nei vieno ingrediento, klasifikuojamos kaip: — R40 (įtariama, kad gali sukelti vėžį), — R45 (gali sukelti vėžį), — R46 (gali sukelti paveldimus genetinius susirgimus), — R49 (įkvėpus gali sukelti vėžį), — R50–53 (labai toksiškas vandens organizmams ir gali turėti ilgalaikį neigiamą poveikį vandens ekosistemai), — R51–53 (toksiškas vandens organizmams ir gali turėti ilgalaikį neigiamą poveikį vandens ekosistemai), — R59 (pavojinga ozono sluoksniui), — R60 (gali turėti neigiamos įtakos vaisingumui), — R61 (gali pakenkti negimusiam vaikui), — R62 (tikėtina, kad gali turėti neigiamos įtakos vaisingumui), — R63 (tikėtina, kad gali pakenkti negimusiam vaikui), — R64 (gali pakenkti žindomam kūdikiui), — R68 (gali sukelti negrįžtamai pakenkti sveikatai), arba bet kokio jų derinio pagal Direktyvos 67/548/EEB ir jos paskesnių dalinių pakeitimų arba 1999 m. gegužės 31 d. Europos Parlamento ir Tarybos direktyvos 1999/45/EB dėl pavojingų preparatų klasifikavimą, pakavimą ir ženklinimą reglamentuojančių valstybių narių įstatymų ir kitų teisės aktų nuostatų derinimo ( 5 ) tvarka ir jos paskesnių dalinių pakeitimų reikalavimus. Kiekvienam bet kurio preparato ingredientui, kurio kiekis preparato sudėtyje yra didesnis nei 0,01 %, taip pat taikomas pirmiau nurodytas reikalavimas. Draudžiama naudoti konservantus, kurie priklauso R50–53 klasei, nepriklausomai nuo jų kiekio. Įvertinimas ir patikra: kompetentingai institucijai turi būti pateikta tiksli gaminio cheminė formulė. Kiekvieno medžiagų ingrediento saugumo specifikacijų kopijos (tiek cheminės medžiagos, tiek preparatai). Pareiškėjas taip pat pateikia atitikimo šiam kriterijui deklaraciją.

e) Gaminio sudėtyje neturi būti R43 (patekęs ant odos gali ją suerzinti) pagal 1999 m. gegužės 31 d. Europos Parlamento ir Tarybos direktyvos 1999/45/EB dėl pavojingų preparatų klasifikavimą, pakavimą ir ženklinimą reglamentuojančių valstybių narių įstatymų ir kitų teisės aktų nuostatų derinimo ir jos paskesnių dalinių pakeitimų reikalavimus. Įvertinimas ir patikra: tkompetentingai institucijai turi būti pateikta tiksli gaminio cheminė formulė kartu su kiekvieno medžiagų ingrediento saugumo specifikacijomis, kuriose yra nurodyta, kokiai klasei priskirtas arba nepriskirtas kiekvienas ingredientas, taip pat turi būti pateikta atitikimo šiam kriterijui deklaracija.

f) Bet kuri į gaminio sudėtį įeinanti kvapioji medžiaga turi būti pagaminta ir (arba) naudojama laikantis Tarptautinės kvapiųjų medžiagų asociacijos praktinės veiklos kodekso nuostatų. Įvertinimas ir patikra: turi būti pateikta atitikimo deklaracija.

7. Fermentų grynumas

Galutiniame fermentų preparate nėra fermentus gaminančių mikroorganizmų.

Įvertinimas ir patikra:

fermentų gamintojas pateikia kompetentingai institucijai bandymo ataskaitą arba sertifikatą.

8. Reikalavimai gaminių pakuotėms

a) Jei nėra numatyta gaminti pakuočių, skirtų pakartotinai pripildyti, pirminės pakuotės svoris neturi viršyti 3,7 g/skalbimui gabaliniais plovikliais ir 1,7 g/skalbimui visais kitais plovikliais.

b) Jei numatyta gaminti pakuotes, skirtas pakartotinai pripildyti, pirminės pakuotės svoris neturi viršyti 7 g/skalbimui, taip pat gamintojas turi pateikti pakuotes, skirtas pakartotinai pripildyti. Pakuočių, skirtų pakartotinai pripildyti, svoris neviršija 1,7 g/skalbimui.

c) Kartoninei pakuotei gaminti turi būti naudojama ≥ 80 % perdirbtų medžiagų.

d) Pirminė plastikinė pakuotė turi būti paženklinta pagal ISO 1043.

Įvertinimas ir patikra:

kompetentingai institucijai pateikiamas pakuotės pavyzdys kartu su deklaracija, kad laikomasi šio kriterijaus reikalavimų. Kompetentingai institucijai taip pat pateikiamas pirminės pakuotės svorio apskaičiavimas ir deklaracija apie perdirbtų medžiagų kiekį, esantį jos sudėtyje. Pirminė pakuotės sąvoka yra apibrėžta 1994 m. gruodžio 20 d. Europos Parlamento ir Tarybos direktyvoje 94/62/EB dėl pakuočių ir pakuočių atliekų ( 6 ).

9. Skalbimo rezultatai

Gaminio skalbimo rezultatai turi būti palyginami su standartinių tos pačios rūšies ploviklių rezultatais EB ekologiškų ploviklių skalbimo rezultatų testo „EB ekologiško ploviklio etiketės skyrimas: buityje naudojamų ploviklių skalbimo rezultatų testas“ (2002 m. gruodžio 4 d. variantas ir jo paskesni daliniai pakeitimai) nustatyta tvarka.

Įvertinimas ir patikra:

pareiškėjas pateikia testo ataskaitą, kuri patvirtina, kad gaminys atitinka minimalius testo apibrėžtus reikalavimus.

10. Informacija vartotojui

a) Informacija ant pakuotės

Ant ekologiniu ženklu paženklintų šios gaminių grupės gaminių pakuotės arba joje turi būti pateikta ši (arba lygiavertė) informacija:

„APLINKAI SKALBIMAS KENKIA MAŽIAU, KAI:

— prieš skalbiant skalbiniai rūšiuojami (pvz., pagal spalvas, nešvarumo laipsnį, pluošto rūšį),

— skalbiama pilna įkrova,

— nededama per daug ploviklių, laikomasi dozavimo instrukcijų,

— pasirenkami žemų temperatūrų ciklai.

Naudojant šį ekologiniu ženklu paženklintą gaminį ir laikantis šios instrukcijos, prisidedama prie vandens taršos, atliekų gamybos ir energijos suvartojimo mažinimo. Papildomos informacijos apie ES ekologinį ženklą rasite aplankę interneto tinklalapį: http://europa.eu.int/ecolabel.“

Pageidaujant apie ploviklį turi būti suteikiama daugiau informacijos. Tuo tikslu ant pakuotės turėtų būti nurodyta, kad, vartotojui pageidaujant daugiau sužinoti apie ploviklį, jis arba ji turėtų kreiptis į bendrovės klientų aptarnavimo skyrių arba mažmeninės prekybos įmonę.

b) Dozavimo instrukcijos

Jei CPU skaičius (sutartiniai plovimo efektyvumo vienetai), gautas skalbimo rezultatų testo metu, yra didesnis nei 24, turi būti pateikta ši (arba lygiavertė) informacija: „Prieš skalbiant būtina atskirai apdoroti smarkiai suteptas vietas“.

Rekomenduojant ant gaminio pakuotės dozę, kartu vartotojui turi būti patariama susisiekti su savo vandens tiekėju arba vietos valdžios institucija, kad išsiaiškintų vandentiekio vandens kietumą.

Rekomenduojamos dozės turi būti nurodytos „normaliai“ ir „labai“ nešvariems tekstilės gaminiams bei įvairiam vandens kietumui atitinkamose šalyse ir susietos su tam tikru tekstilės gaminių svoriu. Jeigu dozavimo instrukcijos pateikiamos pagal dozavimo įtaiso padalas, šio įtaiso tūris (ml) taip pat turėtų būti aiškiai nurodomas ant pakuotės.

Kad vartotojas būtų skatinamas nenaudoti per daug ploviklio ir laikytųsi dozavimo instrukcijos, pridedamas dozavimo įtaisas (puodelis) su ne mažesnėmis kaip 10 ml skalės padalomis; jeigu jo nėra pakuotėje, pageidaujant jis turi būti pridedamas.

Turi būti nurodomas skalbimo efektyvumas, jį susiejant su apibrėžimu „normaliai suteptas“ ir konkrečiomis įvairiomis vandens kietumo kategorijomis.

Rekomenduojamos dozės vandens kietumui intervale nuo 1 (minkštas) – „normaliai suteptas“ iki kiečiausio vandens (3 arba 4) – „labai suteptas“ negali skirtis daugiau nei 2 kartus.

Bandymui skalbimo kokybei nustatyti ir ekologiniams kriterijams apskaičiuoti turi būti naudojama tokia pati etaloninė dozė, kaip rekomenduojama dozė „normaliai suteptiems“ skalbiniams, kai vandens kietumas yra 2,5 mmol CaCO3/l toje valstybėje narėje, kurioje buvo atliekamas bandymas.

Jeigu rekomendacijose pateikiamas tik mažesnis nei 2,5 mmol CaCO3/l vandens kietumas, didžiausia rekomenduojama dozė „normaliai suteptiems“ skalbiniams turi būti mažesnė negu pirmiau minėta etaloninė dozė

c) Informacija apie ingredientus ir jų ženklinimas

Turi būti taikoma 1989 m. rugsėjo 13 d. Komisijos rekomendacija 89/542/EEB ( 7 ) dėl ploviklių ir skalbimo priemonių ženklinimo.

Šios ingredientų grupės turi būti ženklinamos nepriklausomai nuo jų kiekio:

— fermentai: nurodomi fermentai (pvz., proteazė, lipazė),

— konservantai: apibūdinama ir ženklinama pagal IUPAC nomenklatūrą,

— dezinfekcinės priemonės: apibūdinama ir ženklinama pagal IUPAC nomenklatūrą.

Jeigu gaminyje yra kvapiųjų medžiagų, tai turi būti nurodyta ant pakuotės.

Įvertinimas ir patikra:

kompetentingai institucijai pateikiamas pakuotės pavyzdys ir deklaracija, kad laikomasi šio kriterijaus reikalavimų.

11. Ekologinio ženklo informacija

Ekologinio ženklo 2 langelyje yra šie įrašai:

„* Padeda sumažinti vandens taršą

* Padeda sumažinti išteklių sąnaudas“

.

Įvertinimas ir patikra:

kompetentingai institucijai pateikiamas pakuotės pavyzdys ir deklaracija, kad laikomasi šio kriterijaus reikalavimų.









I.A priedėlis

DID SĄRAŠAS

Ploviklių ingredientų sąrašas ir metodas, kurio turi būti laikomasi, jei ingredientų sąraše nėra







A. Toliau pateikti duomenys apie dažniausiai naudojamus ploviklių ingredientus naudojami apskaičiuojant ekologinius kriterijus Pastaba: parametrai NBO, SI, II, TSP, taip pat CF koeficientai, skirti NBO, nenaudojami šiai gaminių grupei Ploviklių ingredientų sąrašas (DID sąrašas; 1998 m. rugsėjo 29 d. redakcija) DID Nr. Ingredientai Toksiškumas Užkrovimo koeficientas (LF) Anaerobinės biologinės neskaidomos medžiagos (NBO) Aerobinės biologiškai neskaidomos medžiagos (NBO) Tirpios neorganinės medžiagos (SI) Netirpios neorganinės medžiagos (II) THOD Matuojant NPRK LTE Anijoninės paviršinio aktyvumo medžiagos 1 C 10-13 LAS (Na ø 11,5-11,8, C14 < 1 %) 0,3 0,3 0,05 Y, CF = 0,75 Ο Ο Ο 2,3 2 Kiti LAS (C 14 > 1 %) 0,12 0,12 0,05 Y, CF = 1,5 Ο Ο Ο 2,3 3 C 14/17 alkilsulfonatai 0,27 0,27 0,03 Y, CF = 0,75 Ο Ο Ο 2,5 4 C 8/10 alkilsulfatai EC50 = 2,9 0,15 0,02 Ο Ο Ο Ο 1,9 5 C 12-15 AS 0,1 0,1 0,02 Ο Ο Ο Ο 2,2 6 C 12-18 AS LC50 = 3 0,15 0,02 Ο Ο Ο Ο 2,3 7 C 16/18 FAS 0,55 0,55 0,02 Ο Ο Ο Ο 2,5 8 C 12-15 A 1-3 EO sulfatai 0,15 0,15 0,03 Ο Ο Ο Ο 2,1 9 C 16/18 A 3-4 EO sulfatai Nėra pagrįstų duomenų 0,1 0,03 Ο Ο Ο Ο 2,2 10 C 8-dialkilsulfosukcinatas LC50 = 7,5 0,4 0,5 Υ, CF = 1,5 Ο Ο Ο 2 11 C 12/14 sulfo riebalų rūgšties metilesteris EC50 = 5 0,25 0,05 Υ, CF = 0,75 Ο Ο Ο 2,1 12 C 16/18 sulfo riebalų rūgšties metilesteris 0,15 0,15 0,05 Υ, CF = 0,75 Ο Ο Ο 2,3 13 C 14/16 alfa alkeno sulfonatas LC50 = 2,5 0,13 0,05 Υ, CF = 0,75 Ο Ο Ο 2,3 14 C 14/18 alfa alkeno sulfonatas LC50 = 1,4 0,07 0,05 Υ, CF = 2,0 Ο Ο Ο 2,4 15 C12-22 muilai ECO = 1,6 1,6 0,05 Ο Ο Ο Ο 2,9 Nejoninės paviršinio aktyvumo medžiagos 16 C 9/11 A > 3-6 EO, lin. arba mono br. EC50 = 3,3 0,7 0,03 Ο Ο Ο Ο 2,4 17 C 9/11 A > 6-9 EO, lin. arba mono br. EC50 = 5,4 1,1 0,03 Ο Ο Ο Ο 2,2 18 C 12/15 A 2-6 EO, lin. arba mono br. 0,18 0,18 0,03 Ο Ο Ο Ο 2,5 19 C 12-15 (Avg. C < 14) A > 6-9 EO, lin. arba mono br. 0,24 0,24 0,03 Ο Ο Ο Ο 2,3 20 C 12-15 (Avg. C > 14) A > 6-9 EO 0,17 0,17 0,03 Ο Ο Ο Ο 2,3 21 C 12-15 A > 9-12 EO LC50 = 0,8 0,3 0,03 Ο Ο Ο Ο 2,2 22 C 12-15 A > 20-30 EO EC50 = 13 0,65 0,05 Ο Ο Ο Ο 2 23 C 12-15 A >30 EO LC50 = 130 6,5 0,75 Ο Υ Ο Ο 0 (3) 24 C 12/18 A 0-3 EO Duomenų nėra 0,01 0,03 Ο Ο Ο Ο 2,9 25 C 12-18 A 9 EO 0,2 0,2 0,03 Ο Ο Ο Ο 2,4 26 C 16/18 A 2-6 EO 0,03 0,03 0,03 Ο Ο Ο Ο 2,6 27 C 16/18 A > 9-12 EO LC50 = 0,5 0,05 0,03 Ο Ο Ο Ο 2,3 28 C 16/18 A 20-30 EO EC50 = 18 0,36 0,05 Ο Ο Ο Ο 2,1 29 C 16/18 A> 30 EO LC50 = 50 2,5 0,75 Ο Υ Ο Ο 0 (3) 30 C 12/14 gliukozės amidas 4,3 4,3 0,03 Ο Ο Ο Ο 2,2 31 C 16/18 gliukozės amidas 0,116 0,116 0,03 Ο Ο Ο Ο 2,5 32 C 12/14 alkilpoliglikozidas 1 1 0,03 Ο Ο Ο Ο 2,3 Atmosferinės paviršinio aktyvumo medžiagos 33 C 12-15 alkildimetilbetainas 0,03 0,03 0,05 Υ, CF = 2,5 Ο Ο Ο 2,9 34 C 12-18 alkilamidopropilbetainas 0,03 0,03 0,05 Υ, CF = 2,5 Ο Ο Ο 2,8 Putojimo stabdikliai 35 Silicis EC50 = 241 4,82 0,4 Υ, CF = 0,75 Υ Ο Ο 0,0 36 Parafinas Duomenų nėra 100 0,4 Ο Υ Ο Ο 0 (3) Audinių minkštikliai 37 Glicerinas LC50 > 5-10 gl 1 000 0,13 Ο Ο Ο Ο 1,2 Modifikuojantys priedai 38 Į natrio tripolifosfatą (STPP) panašūs fosfatai 1 000 0,6 Ο Ο Υ Ο 0,0 39 Ceolitas A 120 120 0,05 Ο Ο Ο Υ 0,0 40 Citratas EC50 = 85 85 0,07 Ο Ο Ο Ο 0,6 41 Polikarboksilatai ir susiję dariniai 124 124 0,4 Υ, CF = 0,1 Υ Ο Ο 0 (3) 42 Molis 1 000 0,05 Ο Ο Ο Υ 0,0 43 Karbonatas/bikarbonatas LC50 = 250 250 0,8 Ο Ο Υ Ο 0,0 44 Riebioji rūgštis (C > 14) ECO = 1,6 1,6 0,05 Ο Ο Ο Ο 2,9 45 Silicis/disilicis EC50 > 1 000 1 000 0,8 Ο Ο Υ Ο 0,0 46 NTA 19 19 0,13 Ο Ο Ο Ο 0,6 47 Poliasparto rūgštis, Na druska 125 12,5 0,13 Υ, CF = 0,1 Ο Ο Ο 1,2 Balikliai 48 Monoperoksoboratas (kaip boratas) 1-10 6 1 Ο Ο Υ Ο 0,0 49 Tetraperoksoboratas (kaip boratas) 1-10 6 1 Ο Ο Υ Ο 0,0 50 Proksokarbonatas (žr. karbonatus) LC50 = 250 250 0,8 Ο Ο Υ Ο 0,0 51 TAED ECO = 500 ECO = 500 0,13 Ο Ο Ο Ο 2,0 Tirpikliai 52 C 1 - C 4 alkoholiai LC50 = 8 000 100 0,13 Ο Ο Ο Ο 2,3 53 Monoetanolaminas 0,78 0,78 0,13 Ο Ο Ο Ο 2,4 54 Dietanolaminas 0,78 0,78 0,13 Ο Ο Ο Ο 2,3 55 Trietanolaminas 0,78 0,78 0,13 Ο Ο Ο Ο 2 Įvairūs 56 Polivinilpirolidonas (PVP/PVNO/PVPVI) EC50 > 100 100 0,75 Υ, CF = 0,1 Υ Ο Ο 0 (3) 57 Fosfonatai 7,4 7 0,4 Υ, CF = 0,5 Υ Ο Ο 0 (3) 58 EDTA LOEC = 11 11 1 Υ, CF = 0,1 Υ Ο Ο 0 (3) 59 CMC LC50 > 250 250 0,75 Υ, CF = 0,1 Υ Ο Ο 0 (3) 60 Na sulfatas EC50 = 2 460 1 000 1 Ο Ο Υ Ο 0,0 61 Mg sulfatas EC50 = 788 800 1 Ο Ο Υ Ο 0,0 62 Na chloridas EC50 = 650 650 1 Ο Ο Υ Ο 0,0 63 Karbamidas LC50 > 10 000 100 0,13 Ο Ο Ο Ο 2,1 64 Maleino rūgštis LC50 = 106 2,1 0,13 Ο Ο Ο Ο 0,8 65 Obuolių rūgštis LC50 = 106 2,1 0,13 Ο Ο Ο Ο 0,6 66 Ca formiatas 100 0,13 Ο Ο Ο Ο 2,0 67 Silikatai 100 0,05 Ο Ο Ο Υ 0,0 68 Didelio MW polimerai PEG > 4000 100 0,4 Ο Υ Ο Ο 0 (3) 69 Mažo MW polimerai PEG < 4000 100 0,13 Ο Ο Ο Ο 1,1 70 Kumeno sulfonatas LC50 = 66 6,6 0,13 Y, CF = 0,25 Ο Ο Ο 1,7 71 Ksileno sulfonatas LC50 = 66 6,6 0,13 Y, CF = 0,25 Ο Ο Ο 1,6 72 Tolueno sulfonatai LC50 = 66 6,6 0,13 Y, CF = 0,25 Ο Ο Ο 1,4 73 Na-/Mg-/KOH 100 1 Ο Ο Υ Ο 0,0 74 Fermentai LC50 = 25 25 0,13 Ο Ο Ο Ο 2,0 75 Naudotų kvepalų mišiniai LC50 = 2–10 0,02 0,1 Y, CF = 3,0 Υ Ο Ο 0 (3)( 76 Dažikliai LC50 = 10 0,1 0,4 Y, CF = 3,0 Υ Ο Ο 0 (3) 77 Krakmolas Duomenų nėra 250 0,1 Ο Ο Ο Ο 0,97 78 Zn ftalocianino sulfonatas 0,16 0,016 0,07 (4) Y, CF = 2,5 Υ Ο Ο 0 (3) 79 Anijoniniai poliesteriai EC50 = 310 310 0,4 Υ, CF = 0,1 Υ Ο Ο 0 (3) 80 Iminosuksinatas 23 2,3 0,13 Υ, CF = 0,25 Ο Ο Ο 1,1 Optiniai balikliai (FWA) 81 FWA 1 (1) LC0 = 10 1,0 0,4 Υ, CF = 1,5 Υ Ο Ο 0 (3) 82 FWA 5 (2) 3,13 3,13 0,4 Υ, CF = 0,5 Υ Ο Ο 0 (3) Papildomi ingredientai 83 Alkilaminoksidai (C 12-18) 0,08 0,08 0,05 Υ, CF = 2,5 Ο Ο Ο 3,2 84 Gliceretoksi(6-17EO)kokoatas EC50 = 32 1,6 0,05 Ο Ο Ο Ο 2,1 85 Fosfatų esteriai (C 12-18) EC50 = 38 1,9 0,05 Υ, CF = 2,5 Ο Ο Ο 2,3 (1) FWA 1 = dinatrio 4,4-bis (4-anilin-5-morfolin-1,3,5-triazin-2-il)aminostilbeno-2,2-disulfonatas. (2) FWA 5 = dinatrio 4,4-bis (2-sulfostiril)bifenilas. (3) THOD aerobinėms biologiškai neskaidomoms organinėms medžiagoms yra nulis. (4) Greita fotodestrukcija. Pastabos: Y = taip, kriterijus tinka. O = ne, kriterijus netinka. LTE = sukelianti ilgalaikį poveikį medžiagos koncentracija. NPRK = nepastebimo poveikio ribinė koncentracija. CF = korekcijos koeficientas organiniams anaerobiškai nesiskaidantiems junginiams. THOD = teorinis deguonies suvartojimas.









I.B priedėlis

Toliau pateiktas metodas taikomas tais atvejais, kai ingredientų nėra DID sąraše

Toksiškumas vandens ekosistemoms

Apskaičiuojant ribinę praskiedimo koncentraciją (toksiškumą), turi būti atsižvelgiama į duomenis apie mažiausią įvertintą ilgalaikį poveikį žuvims, daphnia magna arba dumbliams.

Tais atvejais, kai naudojami duomenys apie homologus ir (arba) QSAR (kiekybinė struktūros aktyvumo išraiška), galutinai atrinkti LTE duomenys gali būti pataisyti.

Jeigu LTE duomenų nėra, norint LTE duomenis įvertinti turi būti laikomasi toliau pateiktos tvarkos, naudojant apibrėžtą nepastovumo koeficientą (UF) duomenims apie labiausiai jautrias rūšis:

Medžiagos be paviršinio aktyvumo







TURIMI DUOMENYS TURI BŪTI NAUDOJAMAS UF Ne mažiau kaip du ūmūs LC50 žuvims, daphnia arba dumbliams 100 1 NPRK žuvims, daphnia arba dumbliams 10 2 NPRK žuvims, daphnia arba dumbliams 5 3 NPRK žuvims, daphnia arba dumbliams 1 Imti mažiausią įvertintą NPRK

Šios taisyklės galima nesilaikyti, jei yra įrodymų, kad mažesni koeficientai arba duomenys gali būti moksliškai pagrįsti. NPRK – tai nepastebimo poveikio ribinė koncentracija (chroniško toksiškumo testas).

Paviršinio aktyvumo medžiagos







TURIMI DUOMENYS TURI BŪTI NAUDOJAMAS UF Ne mažiau kaip 2 NPRK žuvims, daphnia arba dumbliams 1 (mažiausias NPRK) 1 NPRK žuvims, daphnia arba dumbliams 1 (NPRK – jeigu esant ūmiam toksiškumui, rūšys yra labiausiai jautrios) 10 (NPRK – jeigu esant ūmiam toksiškumui, rūšys nėra labiausiai jautrios) 3 LC50 žuvims, daphnia arba dumbliams 20 (mažiausias LC50) Nemažiau kaip vienas LC50 žuvims, daphnia arba dumbliams 50 (mažiausias LC50) arba 20 ypatingais atvejais (žr. toliau)

Pirmiau nurodytu paskutiniuoju atveju neapibrėžtumo koeficientas 20 gali būti naudojamas vietoje 50 tik tada, kai yra duomenų apie 1–2 L(E)C50 (LC50 – žuvų toksiškumo atveju, EB50 – daphnia arba dumblių toksiškumo atveju) ir jeigu iš informacijos apie kitus junginius galima padaryti išvadą, kad buvo ištirtos jautriausios rūšys. Tokią taisyklę galima taikyti tik homologų grupėje. Pabrėžiama, kad tik LTE (ilgalaikiai poveikiai) turi atitikti homologų grupę, pavyzdžiui, atsižvelgiant į alkilinės grandinės ilgį LAS (tiesinis alkilbenzeno sulfonatas) arba EO (etoksinės grupės) skaičių alkoholio etoksilatui, jeigu galima nustatyti QSAR.

Specialiems chemikalams bet koks nukrypimas nuo pirmiau apibūdintos schemos turi būti tinkamai pagrįstas.

Užkrovos koeficientai

Užkrovos koeficientai nustatomi pagal 1993 m. liepos 20 d. Komisijos direktyvą 93/67/EEB, nustatančią medžiagų, apie kurias pranešta pagal Tarybos direktyvą 67/548/EEB, rizikos žmonėms ir aplinkai įvertinimo principus ( 8 ) ir pagal Tarybos reglamentą (EEB) Nr. 793/93 ( 9 ).

Biologiškai nesiskaidančios organinės medžiagos (anaerobinės): struktūrinė schema korekcijos koeficientams apibrėžti (CF) ( 10 )

RB : greitasis aerobinis bioskilimas

LTE : ilgalaikis poveikis

CF : korekcijos koeficientas









I.C priedėlis

Anaerobinio biologinio skaidomumo patvirtinimas

Toliau pateiktas metodas gali būti taikomas tais atvejais, kai reikia patvirtinti dokumentais ingredientų, kurių nėra DID sąraše, anaerobinį biologinį skaidomumą.

1. Taikyti pagrįstą apskaičiavimo būdą. Galutiniams duomenims apie panašios struktūros paviršinio aktyvumo medžiagos anaerobinį biologinį skaidomumą gauti naudoti duomenis, gautus ištyrus vieną žaliavinę medžiagą. Jei gautas paviršinio aktyvumo medžiagos (arba homologų grupės) anaerobinis biologinis skaidomumas atitinka nurodytąjį DID sąraše, galima tvirtinti, kad ir į ją panašios paviršinio aktyvumo medžiagos taip pat yra anaerobiniškai biologiškai skaidomos (pavyzdžiui, C12–15 A1–3 EO-sulfatas (DID Nr. 8) yra anaerobiniškai biologiškai skaidomas, todėl galima laikyti, kad ir C12–15 A 6 EO-sulfatas yra anaerobiniškai biologiškai skaidomas). Jei paviršinio aktyvumo medžiagos anaerobinis biologinis skaidomumas yra pagrįstas taikant tinkamą tyrimo būdą, galima tvirtinti, kad ir į ją panašios paviršinio aktyvumo medžiagos taip pat yra anaerobiniškai biologiškai skaidomos (pavyzdžiui, duomenys iš literatūros, patvirtinantys paviršinio aktyvumo medžiagų, priklausančių amonio druskų alkilesterių grupei, anaerobinį biologinį skaidomumą, gali būti laikomi panašaus kitų ketvirtinių amonio druskų, kurių grandinėse yra alkilinė (-ės) grandinė (-ės), anaerobinio biologinio skaidomumo įrodymu).

2. Atlikti anaerobinio biologinio skaidomumo atrankos testą. Jei reikia iš naujo atlikti testą, taikyti EN ISO 11734, ECETOC Nr. 28 (1988 m. birželis) arba lygiavertį tyrimo metodą.

3. Atlikti mažų dozių anaerobinio biologinio skaidomumo testą. Jei reikia iš naujo atlikti testą ar kilus problemoms atrankos testo metu (pavyzdžiui, inhibicija dėl tiriamos medžiagos toksiškumo), bandymus reikia pakartoti naudojant mažas paviršinio aktyvumo medžiagų dozes ir tirti skaidomumą 14C tyrimo metodu arba cheminės analizės metodu. Testas gali būti atliekamas taikant EN OECD 308 (2000 m. rugpjūtis) arba lygiavertį tyrimo metodą.